CELEX: 62014CN0353
Language: da
Date: 2014-07-22 00:00:00
Title: Sag C-353/14: Anmodning om præjudiciel afgørelse indgivet af Juzgado de lo Social n ° 2 de Terrassa (Spanien) den 22. juli 2014 — Elisabet Rion Bea mod Bankia S.A. m.fl.

29.9.2014   
            
            
               DA
            
            
               Den Europæiske Unions Tidende
            
            
               C 339/13
            
         Anmodning om præjudiciel afgørelse indgivet af Juzgado de lo Social no 2 de Terrassa (Spanien) den 22. juli 2014 — Elisabet Rion Bea mod Bankia S.A. m.fl.
   (Sag C-353/14)
   2014/C 339/15
   Processprog: spansk
   
      Den forelæggende ret
   
   Juzgado de lo Social no 2 de Terrassa
   
      Parter i hovedsagen
   
   
      Sagsøger: Elisabet Rion Bea
   
      Sagsøgte: Bankia S.A., Sección Sindical UGT, Sección Sindical CCOO, Sección Sindical ACCAM, Sección Sindical CSICA og Sección Sindical SATE y Fondo de Garantía Salarial
   
      Præjudicielle spørgsmål
   
   
               1)
            
            
               Er artikel 56 i Estatuto de los Trabajadores — Real Decreto Legislativo 1/1995 (lov om arbejdstagere — kongeligt lovdekret nr. 1/1995) af 24. marts 1995, femte overgangsbestemmelse i Ley 3/2012 de medidas urgentes para la reforma del mercado laboral (lov nr. 3/2012 om hasteforanstaltninger med henblik på reform af arbejdsmarkedet) af 6. juli 2012 samt artikel 123 og artikel 124, stk. 13, i Ley Reguladora de la Jurisdicción Social — Ley 36/2011 (lov om social- og arbejdsretlige domstole — lov nr. 36/2011) af 10. oktober 2011 (som implicit henviser til de førnævnte forskrifter) i strid med artikel 107 og 108 i traktaten om [Den Europæiske Unions funktionsmåde] — den konsoliderede udgave — for så vidt som de materielt forhøjer de godtgørelser, som er godkendt ved Europa-Kommissionens afgørelse i sagen »State aid SA.35253 (2012/N) Spain. Restructuring and Recapitalisation of the BFA Group«?
            
         
               2)
            
            
               Er en fortolkning af de nævnte forskrifter, hvorefter retten, såfremt afskedigelsen kendes berettiget, kan tilpasse godtgørelserne til det i national lovgivning fastsatte minimum, i strid med de anførte EU-retlige bestemmelser og med Europa-Kommissionens afgørelse i sagen »State aid SA.35253 (2012/N) Spain. Restructuring and Recapitalisation of the BFA Group«?
            
         
               3)
            
            
               Er en fortolkning af de nævnte forskrifter, hvorefter retten, såfremt afskedigelsen kendes uberettiget, kan tilpasse godtgørelserne til de beløb, som er fastsat i den aftale, som er indgået i konsultationsperioden, forudsat at de er højere end det lovbestemte minimum, men lavere end det lovbestemte maksimum, i strid med de anførte EU-retlige bestemmelser og med Europa-Kommissionens afgørelse i sagen »State aid SA.35253 (2012/N) Spain. Restructuring and Recapitalisation of the BFA Group«?